**MERILA OCENJEVANJA ZNANJA OZIROMA VREDNOTENJA DOSEŽKOV**

PRI PREDMETIH OZ. MODULIH **UMETNOST – LIKOVNA UMETNOST, USTVARJALNO IZRAŽANJE – LIKOVNO IZRAŽANJE, LIKOVNA DELAVNICA, PROJEKTNO DELO ZA OTROKE – LIKOVNI DEL**

**Šolsko leto: 2016/17**

Splošna izhodišča za vse predmete/module

Učitelj seznani dijake z načini ocenjevanja, merili in opisnimi kriteriji ter načrtom ocenjevanja znanja pri uvodni uri.

Dijake preverjamo in ocenjujemo v skladu s *Pravilnikom o preverjanju in ocenjevanju znanja v srednjih šolah* in z veljavnimi učnimi načrti – katalogi znanja za posamezen predmet/modul.

V VSEH RAZREDIH/PRI VSEH PREDMETIH/MODULIH VELJAJO NASLEDNJA MERILA OZ. KRITERIJI:

**VREDNOTENJE DIJAKOVIH LIKOVNIH DEL**

**Pri ocenjevanju upoštevamo stopnjo doseganja naslednjih ciljev:**

* ustvarjalnost in inovativnost
* likovna predstavljivost
* likovna prepričljivost (skladnost likovnih elementov, kompozicijskih principov ter skladnost motiva, tehnike in likovnega problema)
* skladnost izdelka z likovno nalogo (sposobnost realizacije samostojne likovne naloge)
* tehnične oz. psihomotorične sposobnosti (natančnost, kar se tiče odnosov do materialov in orodij)
* samostojnost pri delu
* sposobnost vrednotenja lastnega izdelka in izdelkov sošolcev
* vedoželjnost in pripravljenosti za sprejemanje likovnih pojmov in likovno izražanje
* motiviranost za delo oz. likovno izražanje, vztrajnost in doslednost

Izdelki se ocenjujejo z ocenami 1 – 5, pri čemer pomeni ocena (**Opisniki za likovna dela):**

1 (NEZADOSTNO) – Dijak ne ustvari likovnega dela kljub prisotnosti in veliki pomoči učitelja. ALI Ne upošteva zakonitosti likovne kompozicije. Dijak ne reši likovnega problema in ne izvede postopkov likovne tehnike. Likovni motiv upodobi na šablonski način. Ne razume uskladitve likovnega motiva z

likovnim problemom, likovnimi materiali in orodjem.

2 (ZADOSTNO) – Dijak pri delu potrebuje veliko pomoči. Izdelek samo deloma upošteva zahteve likovne naloge. V izdelku motiv, likovna tehnika in likovni problem ne podpirajo drug drugega. Delo odraža nizko stopnjo ustvarjalnosti in je tehnično nenatančno. Dijak si ni prizadeval za kakovostno izvedbo.

3 (DOBRO) – Dijak pri delu potrebuje nekaj pomoči. Izdelek upošteva zahteve likovne naloge, a je v čem neprepričljiv. Motiv, likovna tehnika in likovni problem so v izdelku vsaj deloma smiselno povezani. Izdelek odraža nekaj ustvarjalnosti in je tehnično soliden. Dijak je bil pri delu srednje prizadeven in dosleden.

4 (PRAV DOBRO) – Dijak je pri delu povsem ali skoraj povsem samostojen. Izdelek upošteva zahteve likovne naloge in je likovno prepričljiv. Motiv, likovna tehnika in likovni problem so v izdelku smiselno povezani, le kaka malenkost lahko od tega odstopa. Izdelek odraža precejšnjo mero ustvarjalnosti, čustvene doživetosti in je tehnično soliden. Dijak je bil za delo motiviran. Zna tudi razmeroma prepričljivo vrednotiti izdelke sošolcev.

5 (ODLIČNO) – Dijak je zelo motiviran za likovno izražanje je bil pri delu povsem samostojen in dosleden. Izdelek upošteva zahteve likovne naloge in je likovno zelo prepričljiv. Motiv, likovna tehnika in likovni problem so v izdelku smiselno in inovativno povezani. Izdelek odraža veliko mero ustvarjalnosti, čustvene doživetosti in je tehnično brezhiben. Zna prepričljivo argumentirati svoje postopke pri delu in vrednotiti izdelke sošolcev.

(\*Za končno pozitivno ocen mora dijak realizirati najmanj 80% izdelkov – gl. MINIMALNE STANDARDE.)

**USTNO OCENJEVANJE ZNANJA**

1 (nezadostno) – dijak ne prepoznava slikovnega gradiva in o zahtevani temi navaja nerelevantne, nepovezane podatke

2 (zadostno) – dijak o zahtevani temi navede nekaj relevantnih podatkov, a jih ne zna povezati s slikovnim gradivom

3 (dobro) – dijak o zahtevani temi navede bistvene podatke in zna delno uporabiti svoje znanje na slikovnih primerih, delno likovno analizira in poskuša vrednotiti obravnavane teme (primerjava), vrednotenje ni prepričljivo

4 (prav dobro) – dijak zna uporabiti svoje znanje, ki pa ni povsem celovito in pregledno, na slikovnih primerih; sposoben je odgovoriti na analitična in sintetična vprašanja, delno je sposoben vrednotenja

5 (odlično) – dijak zanesljivo prepozna obravnavane teme ob slikovnem gradivu, odlično povezuje različne teme, sposoben je likovne analize, vrednotenja in vrednotenja obravnavanih tem.

**SKICIRKA/ZVEZEK/MAPA Z DELOVNIMI LISTI**

**1 (nezadostno)** – dijak ni oddal zvezka oz. mape v pregled ob dogovorjenem času ALI nima niti 80% vsaj skopih zapiskov in rešenih delovnih listov.

**2 (zadostno)** – dijak ima v zvezku/mapi najmanj 80% delovnih listov in vsaj 80% vsaj skopih zapiskov oziroma najmanj 80 % skic za likovna dela, a so ti neurejeni in pomanjkljivi

**3 (dobro)** – dijak ima v zvezku/mapi najmanj 90% skic/delovnih listov/zapiskov, a so ti neurejeni in pomanjkljivo rešeni

**4 (prav dobro) –** dijak ima vse zapiske, skice oz. delovne liste; so urejeni

**5 (odlično)** – dijak ima vzorno in estetsko urejene vse zapiske in delovne liste oziroma skice, opremljene z dodatnim slikovnim gradivom

**OCENJEVANJE REFERATOV**

**1 (nezadostno)** – Dijak ni izvedel nastopa, čeprav je bil na dogovorjeni datum pri uri. ALI V nastop niso zajete vse zahtevane vsebine ali pa so te preveč pomanjkljivo predstavljene. Dijak ne poudari temeljnih ugotovitev, podtem ne povezuje in jih ne utemeljuje ali kritično vrednoti. Vizualna ponazorila so estetsko in pravopisno malomarna. Prevladuje preveč/premalo besedila ali preveč/premalo slikovnega gradiva. Izročki/delovni listi so nepremišljeni in nedidaktični. Dijak se ne drži knjižne slovenščine. Besedišče je revno, z malo ali nič strokovne terminologije. Nastop je okoren, nedinamičen ali brez pravega stika s poslušalci. Dijak pri zagovoru izkaže zelo pomanjkljivo poznavanje problematike, dejstva pozna skrajno površno oziroma se izkaže, da jih ne zna interpretirati. Dijak se ni držal navodil učitelja. Dijak je prepisal besedilo iz interneta ali drugih pisnih virov, ni sledi samostojnega razmišljanja.

**2 (zadostno)** – V nastop so zajete skoraj vse vsebine, a so površno predstavljene. Podteme so samo deloma logično povezane med sabo. Utemeljitve ugotovitev manjkajo oziroma so manj kakovostne. Vizualna ponazorila ne izkazujejo občutka za estetiko oziroma pozitivnega odnosa do nje, vsebujejo pravopisne in druge jezikovne napake. Na več mestih je besedila in slikovnega gradiva preveč ali premalo. Izročki/delovni listi niso dovolj premišljeni in didaktični. Dijak neredko zahaja v neknjižni jezik. Besedišče je revno, z nekaj, a premalo strokovne terminologije. Nastop je okoren, nedinamičen ali brez pravega stika s poslušalci. Dijak pri zagovoru izkaže pomanjkljivo poznavanje teme.

**3 (dobro)** – Zajete so vse zahtevane vsebine, a niso dovolj natančno predstavljene. Dijak poudari nekatere osrednje ugotovitve, povezovanje in utemeljevanje in izražanje lastnih stališč je skopo. Vizualna ponazorila in/ali izročki/delovni listi so pripravljena konvencionalno. Deloma niso učinkovita pomoč občinstvu; bodisi zato ker vsebujejo preveč ali premalo informacij bodisi zato ker so grafično nepregledna. V predstavitev so skromno vključeni tudi drugi mediji (video/avdio/zelo nazorno slikovno gradivo). Pravopisne in jezikovne napake so, a niso grobe in pogoste.

**4 (prav dobro)** – Zajete so vse ali skoraj vse zahtevane vsebine, ki so predstavljene razumljivo in logično. Dijak osrednje ugotovitve povezuje in izraža lastna stališča, utemeljitve pa niso vedno kakovostne . Tema je posredovana/razvita konvencionalno. Dijak govori knjižno. Besedišče je solidno, uporablja ustrezne strokovne izraze. Vizualna ponazorila in ali izročki/delovni listi so dobro pripravljeni, niso pa zelo izvirni. Informacije so premišljeno izbrane. V predstavitev so vsaj minimalno vključeni tudi drugi mediji (video/avdio/zelo nazorno slikovno gradivo). Ponazorila in/ali delovni listi/izročki imajo malo jezikovnih in pravopisnih napak. Nastop je dobro pripravljen, a vsebuje manjše pomanjkljivosti. Dijak dobro odgovarja na večino vprašanj sošolcev in učiteljeva vprašanja in pri tem izkaže solidno poznavanje teme.

**5 (odlično)** – Zajete so vse zahtevane vsebine, ki so predstavljene jedrnato in natančno, logično in jasno. Dijak osrednje ugotovitve povezuje in kritično utemeljuje (izraža lastna stališča). Pristop k posredovanju/razvijanju teme je izviren. Vizualna ponazorila in ali izročki/delovni listi so zanimivi, izvirni in vizualno privlačni. Informacije so premišljeno izbrane. Med vizualnimi elementi in verbalnimi podatki je smiselna povezava. V predstavitev so smiselno, učinkovito vključeni tudi drugi mediji (video/avdio/zelo nazorno slikovno gradivo). Ponazorila in/ali delovni listi/izročki nimajo pravopisnih napak Dijak govori zborno. Besedišče je bogato, z ustreznimi strokovnimi izrazi. Nastop je sproščen, dinamičen, dijak upošteva poslušalce in z njimi vzpostavi stik. Dijak dobro odgovarja na vprašanja sošolcev in učiteljeva vprašanja in pri tem izkaže poglobljeno poznavanje in razumevanje teme.

**OCENJEVANJE SEMINARSKIH NALOG**

**1 (nezadostno)** – Tema je predstavljena pomanjkljivo ali nerazumljivo. Manjka predstavitev in razlaga večine ključnih pojmov. Slikovnega gradiva ni. / Naloga je zelo slabo strukturirana in zato zelo nepregledna. Viri niso korektno navedeni. / Dijak ni oddal seminarske naloge na dogovorjeni datum in za to nima opravičljivega razloga. /Dijak prepisal besedilo iz interneta ali drugega pisnega vira, ni sledi samostojnega razmišljanja. Dijak se ni držal navodil učitelja. Jezikovno izražanje in pravopis sta slaba.

**2 (zadostno)** – Tema je razumljivo predstavljena, a manjka predstavitev ali razlaga nekaterih ključnih pojmov/informacij, ali pa so ti razloženi nerazumljivo . Slikovnega gradiva ni. Naloga je vizualno slabo urejena. Viri niso korektno navedeni. ALI Tema je razumljivo predstavljena, vključena je večina zahtevanih informacij, vizualno je pregledna, viri so navedeni, a je dijak pri izdelavi potreboval veliko pomoči učitelja. Dijak se je držal navodil učitelja.

**3 (dobro)** – Tema je razumljivo in kakovostno predstavljena, a manjka predstavitev ali razlaga nekaterih ključnih pojmov/informacij, ali pa so ti razloženi nerazumljivo . Slikovnega gradiva je premalo. Naloga je vizualno pregledna, slog je večinoma ustrezen. Viri so večinoma korektno in ustrezno navedeni. ALI Tema je pripravljena kakovostno, vse zahtevane vsebine so vključene, navedeni so viri, ni pa lastnih interpretacij (oziroma lastnega sklepanja), oziroma je dijak pri izdelavi potreboval pomoč učitelja.

**4 (prav dobro)** – Tema je predstavljena kakovostno, in razumljivo in zajema vse ali skoraj vse ključne pojme oziroma zahtevane vsebine/informacije. Dijak jo je predstavil samostojno ali z minimalno pomočjo učitelja. Dijak izpelje lastne sklepe. Če gre za umetniško delo, interpretacija tega ni ena sama, ni pa ta izvirna. Izražena stališča so dosledno predstavljena. Argumentacija je večinoma kakovostna, a na nekaterih mestih manjka. Slog besedila je ustrezen. Besedišče je solidno, raba strokovnih izrazov je ustrezna, v referatu je nekaj pravopisnih ali strokovnih napak. Slikovno gradivo je podnaslovljeno. Naloga je vizualno pregledna in urejena. Viri so korektno navedeni, a morda ne povsod povsem ustrezno

**5 (odlično)** – Tema je predstavljena kakovostno, izčrpno in razumljivo in zajema vse ključne pojme oziroma zahtevane vsebine/informacije. Dijak jo je predstavil samostojno, brez pomoči učitelja. Interpretacija umetniškega dela (če je ta tema naloge) je mnogoplastna in deloma izvirna. Izražena stališča so izvirna in dosledno predstavljena. Argumentacija je kakovostna in dosledna. Slog besedila je ustrezen. Besedišče je bogato, raba strokovnih izrazov je ustrezna, v referatu ni pravopisnih ali strokovnih napak. Slikovno gradivo je podnaslovljeno in komentirano, naveden je vir. Naloga je vizualno pregledna in urejena ter estetsko izstopa. Viri so korektno in dosledno navedeni.

**Predmet:** UMETNOST – LIKOVNA UMETNOST

**Program in letnik:** PREDŠOLSKA VZGOJA, 1. letnik

Oblike in načini ocenjevanja

Dijaki so ocenjeni ustno za teoretične vsebine, poleg tega pa se ocenjujejo še izdelki po vnaprej določenih kriterijih.

Načrt ocenjevanja znanja

Ocene, ki jih dijak mora pridobiti v šolskem letu:

* Najmanj ena ustna ocena (spraševanje likovne teorije in področja lik. ustvarjanja)
* Najmanj dve oceni za lastna likovna dela
* Možna ocena za zvezek oziroma mapo z delovnimi listi in skicami

Skupaj najmanj tri ocene.

Popravljanje ocen pred koncem pouka

Dijak po dogovoru s profesorjem dobi vsaj dva datuma za popravljanje katere koli ocene, pri čemer je prvo popravljanje vsaj 14 dni pred koncem ocenjevalnega obdobja ali pouka. Če se sam s profesorjem ne dogovori za datum (ali se morda dogovoru izogiba), profesor datum določi sam.

Če ima dijak negativno ocenjen predmet ali koncu ocenjevalnega obdobja, popravlja prvič negativno oceno vsaj 14 dni po začetku novega ocenjevalnega obdobja.

Kriteriji so enaki kot pri rednem ocenjevanju.

Oblikovanje zaključne ocene

Pri oblikovanju zaključne ocene se upošteva pridobljene ocene iz obeh ocenjevalnih obdobij, pri čemer so ocene enakovredne, sodelovanje pri pouku in izpolnjevanje drugih učnih obveznosti (prinašanje potrebščin). Za pozitivno zaključeno oceno mora imeti dijak imeti 80 % likovnih nalog realiziranih in pozitivno ocenjeni obe ocenjevalni obdobji. Če je dijak med dvema pozitivnima ocenama, lahko profesor upošteva sprotno delo, domače naloge, prinašanje dogovorjenih pripomočkov in sodelovanje pri  učnih urah.

**Izvedba popravnih, predmetnih, dopolnilnih izpitov**

Dijak opravlja popravni, predmetni ali dopolnilni izpit praktično in ustno. Na praktičnem delu izvede eno manj zahtevno likovno nalogo. S seboj prinese najmanj 80 % vseh izdelkov, ki jih je bilo treba narediti med letom, ter zvezek/mapo. Dijak ustno odgovarja na vprašanja v zvezi z vsebinami, ki so bila pri pouku predmet spraševanja. 25 % ocene prestavlja ocena izbranega s seboj prinesenega likovnega dela, 25 % na izpitu izvedeno likovno delo, 50 % pa ustni del izpita (odgovori na vprašanja iz likovne teorije). Dijak je ocenjen pozitivno, če doseže skupaj najmanj 50 %.

Če je bil dijak v ocenjevalnem obdobju neocenjen, opravlja dopolnilni izpit le iz snovi tega obdobja; prinese torej zahtevane izdelke in zvezek/mapo ter manjkajoča dela zagovarja ali opravlja preizkus znanja. Če pridobi pozitivno oceno, učitelj oblikuje končno oceno iz vseh ocen, pridobljenih v šolskem letu. Če je ocenjen negativno, je končna ocena negativna.

Kriteriji so enaki kot pri rednem ocenjevanju.

**Predmet:** USTVARJALNO IZRAŽANJE – LIKOVNA UMETNOST

**Program in letnik:** PREDŠOLSKA VZGOJA, 2. in 3. letnik

Oblike in načini ocenjevanja

Dijaki so ocenjeni ustno za teoretične vsebine, poleg tega pa se ocenjujejo še izdelki po vnaprej določenih kriterijih.

Ocenjevalni načrt, 2. letnik

Dijak pridobi:

* dve oceni za likovni izdelek;
* najmanj ena ocena iz ustnega spraševanja;
* ena skupna ocena za seminarsko nalogo oziroma referat in zvezek/mapo z delovnimi listi.

Skupaj najmanj 4 ocene.

Ocenjevalni načrt, 3. letnik

Dijak mora pridobiti naslednje ocene:

* dve oceni za likovni izdelek;
* najmanj dve oceni iz ustnega spraševanja;
* ena skupna ocena za seminarsko nalogo oziroma referat in za zvezek/mapo z delovnimi listi.

Skupaj najmanj pet ocen.

KRITERIJI OCENJEVANJA SEMINARSKIH NALOG OZIROMA REFERATOV:

* predstavitev družbenih razmer obdobja oziroma umetniške smeri
* okvirni čas obdobja oz. smeri
* predstavitev oblikovnih in vsebinskih značilnosti obdobja oz. smeri
* predstavitev življenja in dela najvidnejših umetnikov v slikarstvu, kiparstvu in arhitekturi
* samostojnost pri ustvarjanju seminarske naloge oz. referata
* prepričljivost izvedbe seminarske naloge oz. referata
* uporaba in navedba učbenika in vsaj še ene knjige kot vira in literature
* uporaba in navedba vsaj dveh internetnih virov
* oblikovanje delovnega lista s temeljnimi vprašanji (navedenimi zgoraj) obdobja oz. smeri s primernim slikovnim gradivom

Opisna merila

1 (nezadostno) – dijak ni naredil seminarske naloge oz. referata do privedenega datuma ali pa vsebina referata ne drži teme

2 (zadostno) – dijak nepopolno realizira zgoraj navedene kriterije, ne upošteva vseh kriterijev, predstavitev je slaba, pisni del ima precej jezikovnih in pravopisnih napak

3 (dobro) – dijak nepopolno realizira zgoraj navedene kriterije, predstavitev je solidna

4 (prav dobro) – dijak upošteva večino kriterijev, predstavitev je prepričljiva

5 (odlično) – dijak upošteva vse kriterije, predstavitev je zelo prepričljiva

Popravljanje ocen pred koncem pouka

Dijak po dogovoru s profesorjem dobi vsaj dva datuma za popravljanje katere koli ocene, pri čemer je prvo popravljanje vsaj 14 dni pred koncem ocenjevalnega obdobja ali pouka. Če se sam s profesorjem ne dogovori za datum (ali se morda dogovoru izogiba), profesor datum določi sam.

Če ima dijak negativno ocenjen predmet ali koncu ocenjevalnega obdobja, popravlja prvič negativno oceno vsaj 14 dni po začetku novega ocenjevalnega obdobja.

Kriteriji so enaki kot pri rednem ocenjevanju.

Oblikovanje zaključne ocene

Pri oblikovanju zaključne ocene se upošteva pridobljene ocene iz obeh ocenjevalnih obdobij, pri čemer so ocene enakovredne. Za pozitivno zaključeno oceno mora imeti dijak imeti 80 % likovnih nalog realiziranih in pozitivno ocenjeni obe ocenjevalni obdobji. Če je dijak med dvema pozitivnima ocenama, lahko profesor upošteva sprotno delo, domače naloge, prinašanje dogovorjenih pripomočkov in sodelovanje pri  učnih urah.

**Izvedba popravnih, predmetnih, dopolnilnih izpitov**

Dijak opravlja popravni, predmetni ali dopolnilni izpit praktično in ustno . Na praktičnem delu izvede eno likovno nalogo. S seboj prinese najmanj 80 % vseh izdelkov ter zvezek/mapo. Dijak ustno odgovarja na vprašanja v zvezi z vsebinami, ki so bila pri pouku predmet ustnega spraševanja. 25 % ocene prestavlja ocena na praktičnem delu izvedenega likovnega dela, 25 % ocena enega od s seboj prinesenih likovnih del, 50 % pa ustni del izpita (odgovori na vprašanja). Dijak je ocenjen pozitivno, če doseže skupaj najmanj 50 % .

Če je bil dijak v ocenjevalnem obdobju neocenjen, opravlja dopolnilni izpit le iz snovi tega obdobja; prinese torej zahtevane izdelke in/ali zvezek/mapo ali odgovarja na vprašanja v zvezi z vsebinami, ki so bila pri pouku predmet ustnega spraševanja. Če pridobi pozitivno oceno, učitelj oblikuje končno oceno iz vseh ocen, pridobljenih v šolskem letu. Če je ocenjen negativno, je končna ocena negativna.

Kriteriji so enaki kot pri rednem ocenjevanju.

**Predmet:** PROJEKTNO DELO ZA OTROKE

**Program in letnik:** PREDŠOLSKA VZGOJA, 3. letnik

Oblike in načini ocenjevanja

Dijaki so pri tem modulu ocenjeni za praktično izvedbo – izkazujejo se s sodelovanjem pri nastajanju predstave (likovna oprema predstave), podporo pri uprizoritvi in pripravo tre izvedbo likovnih delavnic za otroke.

Načrt ocenjevanja znanja

* ena ocena za dijakov vložek pri oblikovanju likovne opreme predstave;
* ena ocena za dijakov vložek v zasnovo, pripravo in izvedbo delavnic za otroke.

Skupaj 2 oceni.

Kriteriji in opisna merila za ocenjevanje

KRITERIJI ZA OCENJEVANJE

* Sposobnost aktivnega sodelovanja in prilagajanja skupinskemu delu
* Ustvarjalnost, oblikovanje novih zamisli in sposobnost izvedbe le-teh pri oblikovanju lutk, scene in kostumov ter likovnih delavnicah
* Samostojnost pri delu
* Občutek za estetiko in natančnost pri izvedbi lutk, kostumov, rekvizitov in scene

OPISNI KRITERIJI ZA POSAMIČNE OCENE:

1 (nezadostno) – dijak ne sodeluje

2 (zadostno) – dijak sodeluje pri delu, a je zelo nespreten, nemarljiv in

neustvarjalen

3 (dobro) – dijak aktivno sodeluje v skupinskem delu, a je zelo nesamostojen in površen

4 (prav dobro) – dijak je samostojen pri delu, natančen, a ne preveč ustvarjalen

5 (odlično) – dijak je zelo samostojen pri delu, oblikuje nove zamisli, je zelo ustvarjalen

Popravljanje ocen pred koncem pouka

Nezadostne ocene se popravlja po dogovoru z dijaki in v skladu z načrtom ocenjevanja znanja. Kriteriji so enaki kot pri rednem ocenjevanju. Dijak, ki v prvem ocenjevalnem obdobju ne izpolni vseh obveznosti, ima možnost, da po ocenjevalni konferenci v dogovorjenem roku oceno popravi.

Kriteriji so enaki kot pri rednem ocenjevanju.

Oblikovanje zaključne ocene

Pri oblikovanju zaključne ocene se upošteva pridobljene ocene, pri čemer so ocene enakovredne. Za pozitivno zaključeno oceno mora imeti dijak pridobiti dve pozitivni oceni.

**Predmet:** LIKOVNA DELAVNICA

**Program in letnik:** PREDŠOLSKA VZGOJA, 4. letnik

Oblike in načini ocenjevanja

Dijaki so ocenjeni ustno za vsebine iz likovne metodike, poleg tega pa se ocenjuje še nastop v šoli, ki ga pripravijo za vrtec.

Ocenjevalni načrt

Dijak mora pridobiti:

* dve oceni za nastop v šoli in vrtcu,
* eno oceno iz ustnega spraševanja.
* ocena za sodelovanje v likovnih delavnicah.

Skupaj najmanj štiri ocene.

Poleg tega je lahko pridobi tudi oceno za zvezek/mapo z delovnimi listi in/ali za seminarsko nalogo oziroma referat.

Kriteriji in opisna merila za ocenjevanje

NASTOPI V ŠOLI IN VRTCU

KRITERIJI ZA OCENJEVANJE:

* Dosledno napisana priprava za likovno delavnico

(vsebuje naslednje elemente: starost otrok, likovno področje, likovna tehnika, likovni problem, motiv oz. tema, splošni in operativni cilji, metode dela, oblike dela, uvodna motivacija; potek dela – uvod, osrednji del, zaključek in likovno vrednotenje )

* Fotodokumentacija izdelkov v vrtcu
* Uporaba znanja iz metodike pri načrtovanju in izvedbi likovnih delavnic
* Domiselnost, izvirnost in kakovost likovne delavnice
* Motiviranje udeležencev delavnice
* Sposobnost kritičnega vrednotenja izvedbe delavnice in likovnih del

Opisni kriteriji za posamične ocene:

1 (nezadostno) – Dijak ni opravil likovne delavnice v dogovorjenem času ali pa je v pripravi manjkala večina elementov, izkazal je nepoznavanje metodike, delavnica je bila neizvirna in/ali neprimerna za predšolske otroke.

2 (zadostno) – Dijak je napisal pomanjkljivo pripravo, v njej izkazal slabo znanje metodike, pripravil neizvirno delavnico, ki ni motivirala udeležencev.

3 (dobro) – Dijak je naredil nepopolno pripravo, slabše upošteval zakonitosti metodike. Dobro je vodil likovno delavnico, a ni uspel motivirati vseh udeležencev; pomanjkljivo je izvedel likovno vrednotenje.

4 (prav dobro) – Dijak je naredil dobro pripravo (vključil je vse zahtevane elemente, metodično je ustrezna), a je manj prepričljivo vodil likovno delavnico. ALI Priprava ni bila zelo izvirna ali je bila nekoliko pomanjkljiva, delavnico pa je vodil prepričljivo.

Likovno vrednotenje je bilo uspešno. Delavnico je fotodokumentiral.

5 (odlično) – Dijak je naredil pripravo, v katero je dosledno vključil vse zahtevane elemente, v njej izkazal aktivno znanje metodike. Likovna delavnica je bila izvirna, pri izvedbi je motiviral vse ali skoraj vse udeležence. Kritično je vrednotil izvedbo delavnice in nastale likovne izdelke. Delavnico je fotodokumentiral.

**Opomba:** Pri nastopu v šoli se ocenjuje priprava in izvedba delavnice, pri nastopu v vrtcu pa samo priprava in poročilo z ustreznim slikovnim gradivom.

USTNO OCENJEVANJE ZNANJA

Vsebine:

* razumevanje likovnega razvoja predšolskih otrok
* poznavanje načel likovne vzgoje mlajših otrok
* poznavanje likovnih tehnik primernih za likovno vzg. mlajših otrok
* razumevanje in poznavanje oblik in metod za likovno delo s predšolskimi otroki

Opisniki za ocene:

1 (nezadostno) – dijak o zahtevanih vsebinah navaja nerelevantne podatke ali jih ne pozna;

2 (zadostno) – dijak o zahtevani temi navede nekaj relevantnih podatkov, jih deloma zna uporabiti na konkretnih primerih

3 (dobro) – dijak o zahtevani temi navede bistvene podatke in jih solidno uporabi na konkretnih primerih

4 (prav dobro) – dijak pozna zahtevane vsebine, zna povezati svoje znanje s konkretnimi primeri in znanje deloma povezuje

5 (odlično) – dijak odlično pozna obravnavane vsebine, jih povezuje v smiselne celote in zna aplicirati na konkretne primere.

KRITERIJI ZA SODELOVANJE

1 (nezadostno) – dijak ne sodeluje pri likovnih delavnicah (pri manj kot 80% likovnih delavnic)

2 (zadostno) – dijak neredno sodeluje pri likovnih delavnicah (pri manj kot 90% likovnih delavnic)

3 (dobro) – dijak je površen pri izvedbi likovnih delavnic, a redno sodeluje

4 (prav dobro) – dijak dobro in redno sodeluje, a ni preveč ustvarjalen

5 (odlično) – dijak je ustvarjalen, išče izvirne rešitve, dobro sodeluje v razredu

Popravljanje ocen pred koncem pouka

Dijak po dogovoru s profesorjem dobi vsaj dva datuma za popravljanje katere koli ocene, pri čemer je prvo popravljanje vsaj 14 dni pred koncem ocenjevalnega obdobja ali pouka. Če se sam s profesorjem ne dogovori za datum (ali se morda dogovoru izogiba), profesor datum določi sam.

Če ima dijak negativno ocenjen predmet ali koncu ocenjevalnega obdobja, popravlja prvič negativno oceno vsaj 14 dni po začetku novega ocenjevalnega obdobja.

Kriteriji so enaki kot pri rednem ocenjevanju.

Oblikovanje zaključne ocene

Pri oblikovanju zaključne ocene se upošteva pridobljene ocene iz obeh ocenjevalnih obdobij, pri čemer so ocene enakovredne. Za pozitivno zaključeno oceno mora imeti dijak pozitivno ocenjeni obe ocenjevalni obdobji. Če je dijak med dvema pozitivnima ocenama, lahko profesor upošteva sprotno delo, domače naloge, prinašanje dogovorjenih pripomočkov in sodelovanje pri  učnih urah.

**Izvedba popravnih, predmetnih, dopolnilnih izpitov**

Dijak opravlja popravni, predmetni ali dopolnilni izpit tako, da do določenega roka odda dve pisni pripravi za likovno delavnico. Na ustnem delu izvede eno od likovnih delavnic. Pri končni oceni predstavlja 50 % ocena pisne priprave in 50 % izvedba likovne delavnice.

Če je bil dijak v ocenjevalnem obdobju neocenjen, opravlja dopolnilni izpit le iz ene likovne delavnice (odda pisno pripravo in na ustnem delu izvede likovno delavnico, kot bi jo zvedel v šoli). Če pridobi pozitivno oceno, učitelj oblikuje končno oceno iz vseh ocen, pridobljenih v šolskem letu. Če je ocenjen negativno, je končna ocena negativna.

Dijak, ki likovnih delavnic ni opravil v vrtcu, pri predmetu ne more biti pozitiven.

Kriteriji so enaki kot pri rednem ocenjevanju.

**Predmet:** LIKOVNO IZRAŽANJE

**Program in letnik:** PREDŠOLSKA VZGOJA, 4. letnik

Oblike in načini ocenjevanja

Dijaki so ocenjeni predvsem za svoja likovna dela po vnaprej določenih kriterijih.

Ocenjevalni načrt:

Dijak mora pridobiti dve oceni za različna likovna izdelka.

Poleg tega lahko pridobi oceno tudi za referat, seminarsko nalogo, poročilo likovne razstave ali izredno delo.

Popravljanje ocen pred koncem pouka

Dijak po dogovoru s profesorjem dobi vsaj dva datuma za popravljanje katere koli ocene, pri čemer je prvo popravljanje vsaj 14 dni pred koncem ocenjevalnega obdobja ali pouka. Če se sam s profesorjem ne dogovori za datum (ali se morda dogovoru izogiba), profesor datum določi sam.

Če ima dijak negativno ocenjen predmet ali koncu ocenjevalnega obdobja, popravlja prvič negativno oceno vsaj 14 dni po začetku novega ocenjevalnega obdobja.

Kriteriji so enaki kot pri rednem ocenjevanju.

Oblikovanje zaključne ocene

Pri oblikovanju zaključne ocene se upošteva pridobljene ocene iz obeh ocenjevalnih obdobij, pri čemer so ocene enakovredne. Za pozitivno zaključeno oceno mora imeti dijak imeti 80 % likovnih nalog realiziranih in pozitivno ocenjeni obe ocenjevalni obdobji. Če je dijak med dvema pozitivnima ocenama, lahko profesor upošteva sprotno delo, domače naloge, prinašanje dogovorjenih pripomočkov in sodelovanje pri  učnih urah.

**Izvedba popravnih, predmetnih, dopolnilnih izpitov**

Dijak opravlja popravni, predmetni ali dopolnilni izpit praktično (realizira eno likovno nalogo). Poleg tega prinese s seboj najmanj 80 % vseh izdelkov. Svoja dela likovno-teoretično in vsebinsko zagovarja. Končno oceno sestavlja: 50 % na izpitu izvedeno likovno delo z zagovorom, 50 % ocena izbranega dela, ki ga dijak prinese izmed s seboj prinesenih.

Če je bil dijak v ocenjevalnem obdobju neocenjen, opravlja dopolnilni izpit le iz snovi tega obdobja; prinese torej zahtevane izdelke. Če pridobi pozitivno oceno, učitelj oblikuje končno oceno iz vseh ocen, pridobljenih v šolskem letu. Če je ocenjen negativno, je končna ocena negativna.

Kriteriji so enaki kot pri rednem ocenjevanju.

**Predmet:** LIKOVNO IZRAŽANJE

**Program in letnik:** PREDŠOLSKA VZGOJA, PT

Oblike in načini ocenjevanja

Dijaki so ocenjeni za nastop v šoli in za nastop, ki ga pripravijo za vrtec. Poleg tega so ocenjeni za likovna dela. Iz metodike pa pripravijo predstavitev.

Ocenjevalni načrt

Dijak mora pridobiti:

* dve oceni za nastop v šoli in vrtcu,
* ena ocena za referat
* dve oceni za lastna likovna dela

Skupaj najmanj pet ocen.

Kriteriji in opisna merila za ocenjevanje

NASTOPI V ŠOLI IN VRTCU

KRITERIJI ZA OCENJEVANJE:

* Dosledno napisana priprava za likovno delavnico

(vsebuje naslednje elemente: starost otrok, likovno področje, likovna tehnika, likovni problem, motiv oz. tema, splošni in operativni cilji, metode dela, oblike dela, uvodna motivacija; potek dela – uvod, osrednji del, zaključek in likovno vrednotenje )

* Fotodokumentacija izdelkov v vrtcu
* Uporaba znanja iz metodike pri načrtovanju in izvedbi likovnih delavnic
* Domiselnost, izvirnost in kakovost likovne delavnice
* Motiviranje udeležencev delavnice
* Sposobnost kritičnega vrednotenja izvedbe delavnice in likovnih del

Opisni kriteriji za posamične ocene:

1 (nezadostno) – Dijak ni opravil likovne delavnice v dogovorjenem času ali pa je v pripravi manjkala večina elementov, izkazal je nepoznavanje metodike, delavnica je bila neizvirna in/ali neprimerna za predšolske otroke.

2 (zadostno) – Dijak je napisal pomanjkljivo pripravo, v njej izkazal slabo znanje metodike, pripravil neizvirno delavnico, ki ni motivirala udeležencev.

3 (dobro) – Dijak je naredil nepopolno pripravo, slabše upošteval zakonitosti metodike. Dobro je vodil likovno delavnico, a ni uspel motivirati vseh udeležencev; pomanjkljivo je izvedel likovno vrednotenje.

4 (prav dobro) – Dijak je naredil dobro pripravo (vključil je vse zahtevane elemente, metodično je ustrezna), a je manj prepričljivo vodil likovno delavnico. ALI Priprava ni bila zelo izvirna ali je bila nekoliko pomanjkljiva, delavnico pa je vodil prepričljivo.

Likovno vrednotenje je bilo uspešno. Delavnico je fotodokumentiral.

5 (odlično) – Dijak je naredil pripravo, v katero je dosledno vključil vse zahtevane elemente, v njej izkazal aktivno znanje metodike. Likovna delavnica je bila izvirna, pri izvedbi je motiviral vse ali skoraj vse udeležence. Kritično je vrednotil izvedbo delavnice in nastale likovne izdelke. Delavnico je fotodokumentiral.

**Opomba:** Pri nastopu v šoli se ocenjuje priprava in izvedba delavnice, pri nastopu v vrtcu pa samo priprava in poročilo z ustreznim slikovnim gradivom.

REFERAT: Gl. **Splošna izhodišča**

Popravljanje ocen pred koncem pouka

Dijak po dogovoru s profesorjem dobi vsaj dva datuma za popravljanje katere koli ocene, pri čemer je prvo popravljanje vsaj 14 dni pred koncem ocenjevalnega obdobja ali pouka. Če se sam s profesorjem ne dogovori za datum (ali se morda dogovoru izogiba), profesor datum določi sam.

Če ima dijak negativno ocenjen predmet ali koncu ocenjevalnega obdobja, popravlja prvič negativno oceno vsaj 14 dni po začetku novega ocenjevalnega obdobja.

Kriteriji so enaki kot pri rednem ocenjevanju.

Oblikovanje zaključne ocene

Pri oblikovanju zaključne ocene se upošteva pridobljene ocene iz obeh ocenjevalnih obdobij, pri čemer so ocene enakovredne. Za pozitivno zaključeno oceno mora imeti dijak pozitivno ocenjeni obe ocenjevalni obdobji. Če je dijak med dvema pozitivnima ocenama, lahko profesor upošteva sprotno delo, domače naloge, prinašanje dogovorjenih pripomočkov in sodelovanje pri  učnih urah.

**Izvedba popravnih, predmetnih, dopolnilnih izpitov**

Dijak opravlja popravni, predmetni ali dopolnilni izpit tako, da do določenega roka odda dve pisni pripravi za likovno delavnico. Na ustnem delu izvede eno od likovnih delavnic. Pri končni oceni predstavlja 50 % ocena pisne priprave in izvedba likovne delavnice in 50 % ocena lastnih del.

Če je bil dijak v ocenjevalnem obdobju neocenjen, opravlja dopolnilni izpit le iz ene likovne delavnice (odda pisno pripravo in na ustnem delu izvede likovno delavnico, kot bi jo zvedel v šoli). Če pridobi pozitivno oceno, učitelj oblikuje končno oceno iz vseh ocen, pridobljenih v šolskem letu. Če je ocenjen negativno, je končna ocena negativna.

Dijak, ki likovnih delavnic ni opravil v vrtcu, pri predmetu ne more biti pozitiven.

Kriteriji so enaki kot pri rednem ocenjevanju.

prof. Jasna Potočnik

Tanja Špenko, akademska slikarka

prof. Petra Županič